
PëR  SHPRONëSIMIN PëR INTERES PUBLIK, Të PRONARIT TË PASURISë së PALUAJTSHME, PRONË PRIVATE, Që PREKET NGA NDëRTIMI I STACIONIT Të POMPIMIT, TUSHEMISHT,  POGRADEC  

Në mbështetje të nenit 100 të Kushtetutës, të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik” dhe të nenit 8 të ligjit nr.9464, datë 28.12.2005 “Për Buxhetin e Shtetit të vitit 2006”, me propozimin e Ministrit të Punëve Publike, Transportit dhe Telekomunikacionit, Këshilli i Ministrave  

VENDOSI:  

1. Shpronësimin, për interes publik, të pronarit të pasurisë së paluajtshme, pronë private, që preket nga ndërtimi i stacionit të pompimit, Tushemisht, Pogradec.  
2. Shpronësimi të bëhet në favor të ujësjellës-kanalizimeve, sh.a.-së Pogradec.  
3. Pronari i pasurisë së paluajtshme, që shpronësohet, të kompensohet në vlerë të plotë, sipas masës përkatëse, që paraqitet në tabelën, që i bashkëlidhet këtij vendimi, për sipërfaqen 100 (njëqind) m2, me një vlerë të përgjithshme shpronësimi 62 490 (gjashtëdhjetë e dy mijë e katërqind e nëntëdhjetë) lekë. 
4. Shpenzimet procedurale, në vlerën 221 000 (dyqind e njëzet e një  mijë) lekë, të përballohen nga ujësjellës-kanalizime, sh.a. Pogradec.
5. Vlera e përgjithshme e shpronësimit, 62 490 (gjashtëdhjetë e dy mijë e  katërqind e nëntëdhjetë) lekë, të përballohet nga llogaria e veçantë e  Ministrisë së Financave në Bankën e Shqipërisë, “Fondi i  shpronësimeve”.  
6. Shpronësimi të fillojë më 25.12.2008 dhe të përfundojë më 30.1.2009.  
7. Pronari të kompensohet, për efekt shpronësimi, pasi të ketë paraqitur dokumentacionin e plotë të pronësisë pranë ujësjellës-kanalizimeve, sh.a., Pogradec.  
8. Ujësjellës-kanalizime, sh.a. Pogradec, të kryejë verifikimet për përputhshmërinë e sipërfaqes, që preket me numrin e pasurisë në pronësi të pronarit, që shpronësohet.  
9. Ngarkohen Ministria e Punëve Publike, Transportit dhe Telekomunikacionit, Ministria e Financave dhe ujësjellës-kanalizime, sh.a. Pogradec, për ndjekjen e zbatimit të këtij vendimi. 
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Sali Berisha

Lista emërore e pronarëve që shpronësohen si rezultat i ndërtimit të stacionit të pompimit,Tushemisht, Pogradec 

	Nr. 
	Emri 
	Atësia 
	Mbiemri 
	Zona  kad.
	Nr.pas 
	Lloji pas. 
	Sip  m2 
	Çmimi  m2/lekë 
	Vlera (lekë) 

	1 
	Hil 
	Ndoc 
	Hila 
	3664 
	4/8 
	Tokë 
arë
	100 
	624.9 
	62 490 



